ISO/IEC 7816

ISO/IEC 7816 ialah piawai antarabangsa berkaitan dengan kad pengenalan elektronik bersentuh, khususnya kad pintar. Ia diuruskan secara bersama oleh Pertubuhan Pemiawaian Antarabangsa (ISO) dan Suruhanjaya Elektronik Antarabangsa (IEC). Ia disunting oleh Gabungan Suruhanjaya Teknikal (Joint Technical Committee, JTC) / Sub-Suruhanjaya (Sub-Committee, SC) 17, Kad dan pengenalan peribadi.

Bahagian
7816-1: Ciri-ciri fizikal
Bahagian ini menerangkan tentang ciri-ciri fizikal bagi kad, kebanyakannya merujuk kepada ISO/IEC 7810 Kad pengenalan — Ciri-ciri fizikal, namun turut menerangkan tentang ciri-ciri lain seperti kekuatan mekanik. Ia dicipta pada tahun 1987 kemudian dikemaskini pada tahun 1998, dan diperbaiki pada tahun 2003.

7816-2: Kad bersentuh — Dimensi dan kedudukan sesentuh
Bahagian ini dicipta pada tahun 1988, dikemaskini pada 1999, diperbaiki pada 2004, dan dikemaskini sekali lagi pada 2007.

7816-3: Kad bersentuh — Antara muka elektrik dan protokol penghantaran
Bahagian ini dicipta pada tahun 1989, dikemaskini pada 1992 (penambahan protokol T=1), dikemaskini pada 1994 (semakan semula bagi Pemilihan Jenis Protokol), dikemaskini pada 1997 (penambahan operasi 3 Volt), diperbaiki pada 2002 (penambahan operasi 1.8 Volt), kali terakhir dikemaskini pada 2006 (Vpp dibuang).

7816-4: Pengaturan, keselamatan dan perintah untuk disaling tukar
Bahagian ini dicipta pada tahun 1995 dan dikemaskini pada tahun 2005. Di dalamnya ada dinyatakan tentang yang berikut:
 kandungan tukaran pasangan perintah-jawapan pada antara muka,
 cara-cara mendapatkan unsur data dan objek data dalam kad,
 struktur dan kandungan bait sejarah untuk memerihalkan ciri-ciri pengendalian bagi kad,
 struktur untuk aplikasi dan data dalam kad, sebagaimana yang dilihat pada antara muka semasa memproses perintah,
 kaedah capaian kepada fail serta data dalam kad,
 seni bina keselamatan yang menerangkan hak-hak capaian kepada fail dan data dalam kad,
 cara-cara dan mekanisme untuk mengenalpasti serta mengalamatkan aplikasi dalam kad,
 kaedah untuk pemesanan selamat,
 kaedah capaian kepada algoritma-algoritma yang diproses oleh kad. Ia tidak memerihalkan algoritma-algoritma ini.

Arahan antaraindustri
Berikut ialah antara bait-bait arahan antaraindustri dalam ISO/IEC 7816-4, yang diletakkan pada medan INS dalam sesebuah APDU arahan:
 Bait dalam perenambelas  Nama  Keterangan 0E  ERASE BINARY  Padam data perduaan daripada fail yang dipilih 20  VERIFY  Dapatkan pengesahsahihan 70  MANAGE CHANNEL  82  EXTERNAL AUTHENTICATE   84  GET CHALLENGE   88  INTERNAL AUTHENTICATE   A4  SELECT FILE  Pilih fail B0  READ BINARY  Baca perduaan bagi fail yang dipilih B2  READ RECORD(S)  Baca rekod bagi fail yang dipilih C0  GET RESPONSE  Dapatkan jawapan daripada kad C2  ENVELOPE  CA  GET DATA  D0  WRITE BINARY  Tulis data perduaan pada fail yang dipilih D2  WRITE RECORD  Tulis data pada fail yang dipilih D6  UPDATE BINARY  Tukar isi perduaan bagi fail yang dipilih DA  PUT DATA  DC  UPDATE DATA  E2  APPEND RECORD 

7816-5: Pendaftaran pembekal aplikasi
Dicipta pada tahun 1995 kemudian dikemaskini pada tahun 2004.

7816-6: Elemen data antaraindustri untuk disaling tukar
Dicipta pada tahun 1996 dan dikemaskini pada tahun 2004.

Menurut abstraknya, ia menyatakan Unsur Data (data element, DE) yang digunakan untuk saling tukar antaraindustri berasaskan kad litar bersepadu (integrated circuit cards, ICC) samada bersentuh atau tidak bersentuh. Pengenal pasti, nama, penerangan, format dan susun atur bagi setiap DE diberikan oleh bahagian ini. Di samping itu, cara-cara mendapatkan DE daripada kad turut dinyatakan.

7816-7: Perintah antaraindustri untuk Bahasa Pertanyaan Kad Berstruktur
Dicipta pada tahun 1999.

7816-8: Perintah-perintah untuk kendalian keselamatan

7816-9: Perintah-perintah untuk pengurusan kad

7816-10: Isyarat elektronik dan answer to reset untuk kad segerak

7816-11: Pengesahsahihan peribadi menerusi kaedah-kaedah biometrik

7816-12: Kad bersentuh — Antara muka elektrik USB dan tatacara pengendalian

7816-13: Perintah-perintah untuk pengurusan aplikasi dalam persekitaran berbilang aplikasi
Bahagian ini menyatakan perintah-perintah untuk pengurusan aplikasi dalam persekitaran berbilang aplikasi.

7816-15: Aplikasi maklumat kriptograf

Rujukan

Pautan luar
 Gambaran keseluruhan bahagian 1-4 bagi ISO/IEC 7816
 Kumpulan kerja ISO/IEC JTC1/SC17

Kategori:Piawai ISO
Kategori:Piawai IEC